চন্দননগরের আলোয় সেজে উঠছে দিঘা

কলকাতা: অক্ষয় তৃতীয়ার (Aksay Tritiya) দিন রাজ্যের মমতা বন্দ্যোপাধ্যায় (Mamata Banerjee) উদ্বোধন করবেন দিঘার জগন্নাথ মন্দিরের (Jagannath Mandir)। সেই উদ্বোধনকে কেন্দ্র করে চন্দননগরের আলোকসজ্জায় সেজে উঠেছে মন্দির চত্বর থেকে দিঘার সৈকত। আর এই কাজের বরাত পেয়েছেন হুগলির চন্দননগরের আলোক শিল্পী জয়ন্ত দাস । টানা একমাস ধরে করছেন এই কাজ। সব আলোর কাঠামো তৈরি হওয়ার পর, ১৮ এপ্রিল থেকে আলো পাঠাতে শুরু করেন তিনি। সোমবারও চন্দননগর থেকে আলো যাবে দিঘায়।

আরও পড়ুন: দিঘায় জগন্নাথ মন্দির উদ্বোধনে মুখ্যমন্ত্রী, দেখুন

পূর্ব মেদিনীপুরের দিঘার কয়েক কিলোমিটার রাস্তা সেজে উঠছে চন্দননগরের আলোয়। সুউচ্চ কাঠামো তৈরি হয়েছে নিউ দিঘা থেকে ওল্ড দিঘা পর্যন্ত। জগন্নাথ, বলরাম ও শুভদ্রার আদলেও তৈরি হয়েছে নকশা। কোনওটা লোহার স্ট্রাকচারে এলইডি স্ট্রিপ, কোথাও গ্লোসাইন দিয়ে বিভিন্ন রকমের আলোর থিম রয়েছে জগন্নাথদেবের। আলোর মাধ্যমে তার পাশে অস্ত্র, ফুল ও শঙ্খের ছবি ফুটিয়ে তোলা হয়েছে।

উদ্বোধনের আগের দিন থেকেই আলোয় ভরে উঠবে জগন্নাথ মন্দিরের আশপাশের রাস্তাঘাট। উদ্বোধনের আর কয়েকদিন বাকি। সেই কারণে আলোকসজ্জার কাজ শেষ করার তৎপরতা এখন তুঙ্গে। মন্দিরের রাস্তা সাজানোর জন্য প্রায় ২০০ শ্রমিক দিনরাত এক করে কাজ করে চলেছেন। তার মধ্যেই এই রয়েছে কালবৈশাখীর প্রকোপ। তাই যত শীঘ্র সম্ভব কাজ শেষ করতে চান আলোক শিল্পীরা।